Άνθρωπος με κομπρεσέρ.
**Ηχορρύπανση** είναι ο υπερβολικός και ενοχλητικός περιβαλλοντικός θόρυβος που προκαλείται από τον άνθρωπο, τα ζώα ή από μηχανές και διαταράσσει τη δραστηριότητα ή την ισορροπία του ανθρώπου και τη ζωή των ζώων.

Οι επιπτώσεις της ηχορρύπανσης στον άνθρωπο
-------------------------------------------

Οι επιπτώσεις της ηχορύπανσης στον άνθρωπο είναι πολλές. Μπορεί να προκαλέσει υπέρταση, άγχος, απώλεια ακοής κ.ά. 

Η ηχορύπανση επηρεάζει πολύ αρνητικά την υγεία μας. Προκαλεί διάφορα προβλήματα ακοής, άγχος, αλλά και ψυχοσωματικές ασθένειες. Έχει παρατηρηθεί ότι όσοι είναι διαρκώς εκτεθειμένοι σε θόρυβο έχουν: αυξημένη πίεση, διαταραχές ύπνου, κακή διάθεση, μειωμένη απόδοση στην εργασία, πονοκεφάλους, ταχυπαλμίες, καθώς και δυσκολία συγκέντρωσης ή απομνημόνευσης.

«Δεν είναι στη φύση του ανθρώπου να δέχεται πληθώρα ηχητικών ακουσμάτων, και μάλιστα έντονων. Γι' αυτό και αντιδρά.». Η Χαρά Νομικού, κλινική ψυχολόγος, διδάκτορας Ψυχοπαθολογίας του Πανεπιστημίου Toulouse ΙΙ, δηλώνει κατηγορηματικά ότι ο θόρυβος επιδεινώνει τα όποια οργανικά και ψυχολογικά προβλήματα. «Η πρώτη αντίδραση του ατόμου που πλήττεται από το θόρυβο είναι η φυγή. Θέλει να ξεφύγει από αυτό που το ενοχλεί. Από τους επιθετικούς ήχους. Οι άνθρωποι γίνονται ευερέθιστοι, οξύθυμοι και οδηγούνται σε ξεσπάσματα». «Η έκθεση σε θόρυβο επιτείνει το άγχος και την κατάθλιψη», προσθέτει ο ψυχολόγος Γιάννης Τακματζίδης.

### Ηχορρύπανση: δεύτερος περιβαλλοντικός κίνδυνος για την υγεία

Όπως έδειξε η πρόσφατη έρευνα της Παγκόσμιας Οργάνωσης Υγείας (ΠΟΥ) («Burden of disease from environmental noise : Quantification of healthy life years lost in Europe», WHO), η ηχορύπανση έρχεται δεύτερη (μετά την ατμοσφαιρική ρύπανση) στην κατάταξη των περιβαλλοντικών κινδύνων για την υγεία.

Σύμφωνα με την έρευνα, η έκθεση στον θόρυβο είναι μια ύπουλη διαδικασία της οποίας οι άμεσες και μακροπρόθεσμες συνέπειες δεν είναι ούτε ορατές, ούτε αναγνωρίσιμες, αλλά ωστόσο υποσκάπτουν συστηματικά την υγεία και διογκώνουν τα μη υγιή προσδόκιμα χρόνια ζωής των πολιτών της Ευρώπης. Η διαρκής και μακροχρόνια έκθεση των ανθρώπων σε θορυβώδη περιβάλλοντα προκαλεί σοβαρά καρδιολογικά προβλήματα, πρόσκαιρες ή παραμένουσες βλάβες της ακοής, ενοχλήσεις (ναυτία, ζάλη, πονοκεφάλους), διαταραχές ύπνου και μαθησιακές δυσλειτουργίες. Η έκθεση στον θόρυβο μπορεί να οδηγήσει ακόμη και σε καρκίνο.

Κατά τις εκτιμήσεις της ΠΟΥ, στη Δυτική Ευρώπη χάνονται κάθε χρόνο συνολικά 1.000.000 υγιή έτη προσδόκιμης ζωής από κυκλοφοριακούς θορύβους.

Ο θόρυβος από τα μέσα μεταφοράς αποτελεί διεθνώς την κυριότερη ενόχληση του αστικού πληθυσμού.

Η ηχορρύπανση στην Ελλάδα
-------------------------

Η Ελλάδα έχει 5 πόλεις στη λίστα με τις πιο θορυβώδεις πόλεις της Ευρώπης: Αθήνα, Θεσσαλονίκη, Πάτρα, Ηράκλειο και Λαμία. Στην Αθήνα, το 60% του πληθυσμού εκτίθεται ημερησίως κατά μέσο όρο σε ήχους άνω των 75 dB (που είναι το όριο της «θορυβώδους κατάστασης»). Το δε καλοκαίρι, η ηχορρύπανση εξαπλώνεται σε όλες τις τουριστικές περιοχές της χώρας.

Στην Ελλάδα μια από τις μεγαλύτερες πηγές ηχορρύπανσης είναι τα Κέντρα Διασκέδασης και το πλήθος των λοιπών καταστημάτων υγειονομικού ενδιαφέροντος που προσφέρουν μουσική.

Σύμφωνα με σχετικές μελέτες οι πιο «ενοχλητικοί» δρόμοι στην Αθήνα είναι η Χαριλάου Τρικούπη και οι λεωφόροι Βουλιαγμένης, Αλεξάνδρας, Κατεχάκη, Βασιλίσσης Σοφίας, Αθηνών, Μεσογείων, Πατησίων Αχαρνών, Κηφισού και Κωνσταντινουπόλεως.

Ο θόρυβος από την οδική κυκλοφορία θεωρείται ως η πλέον ενοχλητική πηγή θορύβου για τον αστικό πληθυσμό.

Παγκόσμια ημέρα ευαισθητοποίησης κατά του θορύβου
-------------------------------------------------

Η τελευταία Τετάρτη του Απριλίου έχει κηρυχθεί από το 1992 ως Διεθνής Ημέρα Ευαισθητοποίησης για το Θόρυβο, από την Ευρωπαϊκή Ένωση Ακουστικής. Ο θόρυβος μπορεί να στοιχίσει πολλά περισσότερα από την ακοή μας, μπορεί να είναι αιτία πρόκλησης ατυχημάτων και σε συνδυασμό με άλλους κινδύνους στους χώρους εργασίας, μπορεί να προκαλέσει πρόβλημα υγείας.

Ο πολίτης έχει το δικαίωμα σε ένα ήσυχο περιβάλλον και η πολιτεία έχει την υποχρέωση να του το εξασφαλίσει.

Παραπομπές
----------

1. ↑  Σαραντάκος, Νίκος (16 Απριλίου 2008). «Ηχορύπανση ή ηχορρύπανση; Πόσα ρο στις σύνθετες λέξεις;». Οι σελίδες του Νίκου Σαραντάκου. Ανακτήθηκε στις 12 Σεπτεμβρίου 2015.
2. ↑  Ορισμός από το αντίστοιχο άρθρο, Noise pollution, της αγγλικής Βικιπαίδειας (ελεύθερη μετάφραση).
3. ↑  «Ηχορύπανση». Anatolia College. Ανακτήθηκε στις 12 Σεπτεμβρίου 2015.
4. ↑  ««Επιβαρύνει οργανικά και ψυχολογικά»». Ελευθεροτυπία. 5 Νοεμβρίου 2005. [*νεκρός σύνδεσμος*]
5. ↑  Φωτιάδη, Ιωάννα (5 Δεκεμβρίου 2011). «Ύπουλος εχθρός ο θόρυβος». Η Καθημερινή. Ανακτήθηκε στις 12 Σεπτεμβρίου 2015.
6. 1 2  «Ημερίδα: «Θόρυβος: ένα πρόβλημα που χρειάζεται λύσεις»». Ινστιτούτο Έρευνας Μουσικής & Ακουστικής (ΙΕΜΑ). 20 Μαΐου 2015. Ανακτήθηκε στις 12 Σεπτεμβρίου 2015.
7. ↑  «Ηχορρύπανση: δεύτερος περιβαλλοντικός κίνδυνος για την υγεία». econews.gr. 26 Απριλίου 2011. Αρχειοθετήθηκε από το πρωτότυπο στις 10 Μαρτίου 2016. Ανακτήθηκε στις 12 Σεπτεμβρίου 2015.
8. 1 2  Τάτση, Κωστούλα. «Ηχορύπανση: Θόρυβος - το πρόβλημα και οι επιπτώσεις». *repository.edulll.gr/edulll/*. Ψηφιακή Βιβλιοθήκη. Ανακτήθηκε στις 12 Σεπτεμβρίου 2015.
9. ↑  Κοτζαμπασάκης, Γιάννης (20 Ιανουαρίου 2008). «Ηχορύπανση». ikor. Ανακτήθηκε στις 12 Σεπτεμβρίου 2015.
10. ↑  Χαλαζωνίτης, Παναγιώτης. «Έλεγχος και εφαρμογή των υγειονομικών διατάξεων για την ηχορύπανση από τα καταστήματα υγειονομικού ενδιαφέροντος» (PDF). Πανελλήνια Ένωση Εποπτών Δημόσιας Υγείας - Σύλλογος Εποπτών Δημόσιας Υγείας. Αρχειοθετήθηκε από το πρωτότυπο (PDF) στις 6 Νοεμβρίου 2015. Ανακτήθηκε στις 12 Σεπτεμβρίου 2015.
11. ↑  «Πόρισμα: Ηχορύπανση κατά τη λειτουργία καταστημάτων υγειονομικού ενδιαφέροντος». Συνήγορος του Πολίτη. Ανακτήθηκε στις 12 Σεπτεμβρίου 2015.
12. ↑  «Σύνοψη Διαμεσολάβησης: Πρόκληση ηχορύπανσης από νυχτερινό κέντρο». Συνήγορος του Πολίτη. Ανακτήθηκε στις 12 Σεπτεμβρίου 2015.
13. ↑  «Ηχορύπανση, ένας αόρατος κίνδυνος». TVXS - TV Χωρίς Σύνορα. 15 Μαΐου 2011. Ανακτήθηκε στις 12 Σεπτεμβρίου 2015.
14. ↑  «Διεθνής Ημέρα κατά του Θορύβου». Σαν Σήμερα.gr. Ανακτήθηκε στις 12 Σεπτεμβρίου 2015.
15. ↑  «Παγκόσμια ημέρα ευαισθητοποίησης κατά του θορύβου 2015». Ελληνικό Ινστιτούτο Ακουστικής (ΕΛ.ΙΝ.Α.). 28 Απριλίου 2015. Ανακτήθηκε στις 11 Σεπτεμβρίου 2015.

Δείτε επίσης
------------

* Ένταση ήχου
* Περιβαλλοντική ακουστική
* Ψυχοακουστική

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **ηχορύπανση**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ηχορρύπανση** |

* Ηχορύπανση.
* Τεχνικό Επιμελητήριο Ελλάδας (ΤΕΕ), Χρ. Χατζής: Ηχορύπανση: ένας κίνδυνος με σοβαρές επιπτώσεις στην ανθρώπινη υγεία και ευεξία.
* Το Βήμα 01/04/2011, Θεοδώρα Τσώλη: Μας σκοτώνει ο θόρυβος!.
* Vita, Φωτεινή Βασιλοπούλου: Ηχορύπανση: Πώς μας εκδικείται ο θόρυβος.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85092188
* GND: 4034046-6
* SUDOC: 027221660
* BNF: cb11931087m (data)
* NDL: 00571422
* NKC: ph930920
* BNE: XX531696

 |

 |